

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKI NAČELNIK

KLASA: 011-01/18-01/1

URBROJ: 2178/02-01-18-1

Bebrina, 18. siječnja 2018. godine

Na temelju članka 10. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11 i 04/18), i članka 47. Statuta općine Bebrina („Službeni vjesnik Brodsko-posavske županije“ broj 03/13) Općinski načelnik Općine Bebrina donosi

**PLAN PRIJMA U SLUŽBU**

**U OPĆINU BEBRINA U 2018. GODINI**

**(KRATKOROČNI PLAN)**

**Članak 1.**

Ovim Planom prijma u službu u Općinu Bebrina u 2018. godini (u daljnjem tekstu: Plan prijma) utvrđuje se prijam službenika i namještenika u Jedinstveni upravni odjel Općine Bebrina.

**Članak 2.**

Utvrđuje se stvarno stanje popunjenosti radnih mjesta na neodređeno vrijeme na dan 31. prosinca 2017. godine, te planira potreban broj službenika i namještenika za prijam u službu na određeno vrijeme.

Tabelarni prikaz stvarnog stanja popunjenosti na neodređeno vrijeme na dan 31. prosinca 2017. godine i planirani broj osoba za rad na određeno vrijeme u Jedinstvenom upravnom odjelu Općine Bebrina nalazi se u privitku ovog Plana prijma i čini njegov sastavni dio.

**Članak 3.**

Na određeno vrijeme planira se prijem osoba sa stečenom nižom stručnom spremom ili osnovnom školom.

**Članak 4.**

Plan prijma provodit će se ako su sredstva za pokriće predmetnih troškova planirana u općinskom Proračunu za tekuću godinu.

**Članak 5.**

Ovaj Plan prijma stupa na snagu danom donošenja, a objavit će se u Službenom vjesniku Brodsko-posavske županije.

**OPĆINSKI NAČELNIK**

**Ivan Brzić, mag.ing.silv.univ.spec.**

Dostaviti:

1. Jedinstveni upravni odjel Općine Bebrina
2. Pismohrana.

**PLAN PRIJMA U SLUŽBU U JEDINSTVENI UPRAVNI ODJEL OPĆINE BEBRINA**

**U 2018. godini**

|  |  |  |  |  |  |
| --- | --- | --- | --- | --- | --- |
| Red.  broj | Naziv radnog mjesta | Stupanj obrazovanja i stručna sprema i potrebno radno iskustvo | Broj sistematiziranih radnih mjesta | Stvarno stanje popunjenosti na neodređeno vrijeme na dan 31.12.2017. | Planirani broj novozaposlenih osoba na određeno vrijeme |
| JEDINSTVENI UPRAVNI ODJEL OPĆINE BEBRINA | | | |  |  |
| 1. | **Komunalni**  **djelatnik** | Niža stručna sprema ili osnovna škola,  Minimalno 1 godina radnog iskustva na odgovarajućim poslovima | 2 | 1 | 1 |
| SVEUKUPNO JEDINSTVENI UPRAVNI ODJEL | |  | 9 | 1 | 1 |